Thermomedr yn dangos gwres twymyn
Mae **atafaeliad twymynol**, yn ffit neu atafaeliad epileptig sy'n gysylltiedig â thymheredd corff uchel .

Arwyddion a symptomau
---------------------

Mae atafaeliad twymynol, fel arfer, yn digwydd mewn plant rhwng 6 mis a 5 mlwydd oed. Mae'r rhan fwyaf o atafaeliadau yn para am lai na phum munud a bydd y plentyn yn nol i'w gyflwr arferol o fewn chwedeg munud i'r digwyddiad .

Mae tueddiad at atafaeliadau twymynol yn rhedeg mewn teuluoedd .

Diagnosis
---------

Cyn gwneud diagnosis o atafaeliad twymynol bydd raid gwirio nad oes llid ar yr ymennydd, nad oes unrhyw broblemau metabolig, ac ni fu trawiadau blaenorol a ddigwyddodd heb dwymyn .

Fel arfer nid oes angen profion gwaed, delweddu'r ymennydd neu electroenceffalogramau (EEG) ar gyfer y diagnosis. Argymhellir archwiliad i bennu ffynhonnell y dwymyn

Mathau
------

Mae dau fath o atafaelu twymynol, trawiadau syml a thrawiadau cymhleth. Mae trawiadau syml yn rai sydd yn effeithio ar blentyn iach fel arall sydd yn cael dim mwy nag un ffit tonig-clonig sy'n para llai na 15 munud mewn cyfnod o 24 awr.

Mae trawiadau cymhleth yn rhai lle mae'r ffit yn para am fwy na 15 munud neu fod nifer o episodau yn digwydd o fewn 24 awr.

Mae cyflwr epileptig twymynol yn ffit sy'n para am fwy na 30 munud. Mae cyflwr epileptig yn digwydd mewn tua 5% o achosion o atafaeliad twymynol.

Triniaeth
---------

Nid yw meddyginiaeth trin epilepsi na meddyginiaeth wrth dwymyn yn cael eu hargymell mewn ymdrech i atal ychwaneg o ffitiau. Yn yr ychydig achosion sy'n para fwy na phum munud, gellir defnyddio bensodiasepinau fel lorazepam neu midazolam .

Yn gyffredinol ni fydd plentyn sydd wedi gwella o ffit dwymynol yn dioddef unrhyw niwed parhaol. Mae cyflawniadau academaidd yn debyg i blant eraill a does dim newid yn y risg o farwolaeth ar gyfer y rheini sydd wedi cael ffitiau syml. Mae 'na rywfaint o dystiolaeth i awgrymu bydd blentyn sydd wedi cael ffit dwymynol tua 2% mwy tebygol o gael epilepsi.

Cyffredinoled
-------------

Mae atafaeliadau twymynol yn effeithio ar ddau i ddeg y cant o blant  cyn eu bod yn bum mlwydd oed. Mae'n fwy cyffredin mewn bechgyn na merched. Ar ôl i blentyn cael un ffit mae yna siawns rhwng 15% i 70% o gael un arall. 
  


|  |
| --- |
| **Cyngor meddygol** |
| *Sgrifennir tudalennau Wicipedia ar bwnc **iechyd** er mwyn rhoi gwybodaeth sylfaenol, ond allen nhw ddim rhoi'r manylion sydd gan arbenigwyr i chi. Mae llawer o bobl yn cyfrannu gwybodaeth i Wicipedia. Er bod y mwyafrif ohonynt yn ceisio osgoi gwallau, nid ydynt i gyd yn arbenigwyr ac felly mae'n bosib bod peth o'r wybodaeth a gynhwysir ar y ddalen hon yn anghyflawn neu'n anghywir.*
***Am wybodaeth lawn neu driniaeth ar gyfer afiechyd, cysylltwch â'ch meddyg neu ag arbenigwr cymwys arall!*** |

Cyfeiriadau
-----------

1. 1 2 3 4 5 6 7 8  Graves, RC with Oehler, K and Tingle, LE (Jan 15, 2012). "Febrile seizures: risks, evaluation, and prognosis". *American family physician* **85** (2): 149–53. PMID 22335215. .
2. ↑  "Symptoms of febrile seizures". *www.nhs.uk*. 01/10/2012. Cyrchwyd 13 October 2014. Check date values in: `|date=` (help)
3. ↑  Paritosh Prasad (2013). *Pocket Pediatrics: The Massachusetts General Hospital for Children Handbook of Pediatrics*. Lippincott Williams & Wilkins. t. 419. ISBN 9781469830094.
4. ↑  Patterson, JL; Carapetian, SA; Hageman, JR; Kelley, KR (Dec 2013). "Febrile seizures.". *Pediatric annals* **42** (12): 249–54. doi:10.3928/00904481-20131122-09. PMID 24295158.